קמליה פוטק

קמליה אלינה פוטק (ברומנית: Camelia Alina Potec, נולדה ב-19 בפברואר 1982) היא שחיינית רומניה. היא אלופה אולימפית, בעלת שתי מדליות ארד מאליפות עולם ואלופת אירופה (בעלת 17 מדליות מהן 4 זהב, 3 כסף ו-10 ארד). היא השתתפה ב-3 אולימפיאדות, ב-5 אליפויות עולם וב-8 אליפויות אירופה.

 ביוגרפיה 
פוטק נולדה בבראילה.

באליפות אירופה בשחייה שנערכה בסביליה, ספרד בשנת 1997 זכתה פוטק במדליית ארד במשחה ל-200 מטר חופשי בתוצאה של 2:00.17 דקות, אחרי מישל סמית מאירלנד (1:59.93 דקות) ונדזצ'דה חמזובה מרוסיה (1:59.97 דקות). בנוסף, היא סיימה במקום תשיעי במשחה ל-400 מטר חופשי בתוצאה של 4:13.79 דקות ובמקום רביעי במשחה שליחות 4x200 מטר חופשי בתוצאה של 8:08.49 דקות.

באליפות העולם בשחיה שנערכה בפרת', אוסטרליה בשנת 1998 סיימה פוטק במקום 13 במשחה ל-200 מטר חופשי בתוצאה של 2:01.83 דקות, במקום 20 במשחה ל-400 מטר חופשי בתוצאה של 4:19.65 דקות ובמקום שביעי במשחה שליחות 4x200 מטר חופשי בתוצאה של 8:10.06 דקות.

אלופת אירופה
באליפות אירופה בשחייה שנערכה באיסטנבול, טורקיה בשנת 1999 זכתה פוטק ב-2 מדליות זהב, במשחה ל-200 מטר חופשי בתוצאה של 1:58.79 דקות ובמשחה ל-400 מטר חופשי בתוצאה של 4:08.09 דקות ובמדליית ארד במשחה שליחות 4x200 מטר מעורב בתוצאה של 8:07.75 דקות.

באליפות אירופה בשחייה שנערכה בהלסינקי, פינלנד ביולי 2000 זכתה פוטק במדליית זהב במשחה שליחות 4x200 מטר חופשי בתוצאה של 8:03.17 דקות וב-3 מדליות ארד, במשחה ל-200 מטר חופשי בתוצאה של 2:00.32 דקות, במשחה ל-400 מטר חופשי בתוצאה של 4:11.76 דקות ובמשחה שליחות 4x100 מטר מעורב בתוצאה של 4:10.05 דקות. בנוסף, היא סיימה במקום רביעי במשחה שליחות 4x100 מטר חופשי בתוצאה של 3:46.45 דקות, 3 מאיות השנייה ממדליית ארד.

באולימפיאדת סידני (2000) סיימה פוטק במקום שביעי במשחה ל-200 מטר חופשי בתוצאה של 1:59.46 דקות, במקום 11 במשחה ל-400 מטר חופשי בתוצאה של 4:11.92 דקות, במקום רביעי במשחה שליחות 4x200 מטר חופשי בתוצאה של 8:01.63 דקות, כשחיינית ראשונה היא שחתה תוצאה של 1:59.10 דקות ובמקום 12 במשחה שליחות 4x100 מטר חופשי בתוצאה של 3:48.78 דקות.

באליפות העולם בשחיה שנערכה בפוקואוקה, יפן ביולי 2001 זכתה פוטק במדליית ארד במשחה ל-200 מטר חופשי בתוצאה של 1:58.85 דקות, אחרי ג'יאן רוני מאוסטרליה (1:58.57 דקות) ויו יאנג מסין (1:58.78 דקות). בנוסף, היא סיימה במקום שישי במשחה ל-400 מטר חופשי בתוצאה של 4:11.67 דקות, המנצחת במשחה זה הייתה יאנה קלוצ'קובה מאוקראינה (4:07.30 דקות), במקום עשירי במשחה ל-800 מטר חופשי בתוצאה של 8:41.35 דקות, במקום 11 במשחה שליחות 4x200 מטר חופשי בתוצאה של 8:20.56 דקות ובמקום 11 במשחה שליחות 4x100 מטר מעורב בתוצאה של 4:11.06 דקות.

באוניברסיאדה שנערכה בבייג'ינג סין באוגוסט אותה שנה זכתה פוטק בשתי מדליות זהב, במשחה ל-200 מטר חופשי בתוצאה של 1:59.45 דקות ובמשחה ל-400 מטר חופשי בתוצאה של 4:11.41 דקות.

באליפות אירופה בשחייה שנערכה בברלין, גרמניה בשנת 2002 זכתה פוטק במדליית כסף במשחה ל-200 מטר חופשי בתוצאה של 1:57.80 דקות ובמדליית ארד במשחה ל-400 מטר חופשי בתוצאה של 4:09.49 דקות. בנוסף, היא סיימה במקום עשירי במשחה ל-800 מטר חופשי בתוצאה של 8:40.22 דקות.

באליפות אירופה בשחייה שנערכה במדריד ספרד במאי 2004 זכתה פוטק במדליית זהב במשחה ל-200 מטר חופשי בתוצאה של 1:58.20 דקות, במדליית כסף במשחה ל-400 מטר חופשי בתוצאה של 4:09.31 דקות ובשתי מדליות ארד, במשחה ל-800 מטר חופשי בתוצאה של 8:37.56 דקות ובמשחה שליחות 4x200 מטר חופשי בתוצאה של 8:06.26 דקות.

אלופה אולימפית
באולימפיאדת אתונה (2004) זכתה פוטק במדליית זהב במשחה ל-200 מטר חופשי בתוצאה של 1:58.03 דקות, לפני פדריקה פלגריני מאיטליה (1:58.22 דקות) וסולן פיג מצרפת (1:58.45 דקות). בנוסף, היא סיימה במקום רביעי במשחה ל-400 מטר חופשי בתוצאה של 4:06.34 דקות, המנצחת הייתה לור מנודו מצרפת (4:05.34 דקות), מקום 16 במשחה ל-800 מטר חופשי בתוצאה של 8:41.20 דקות ובמקום 11 במשחה שליחות 4x200 מטר חופשי בתוצאה של 8:09.67 דקות.

באליפות העולם בשחיה שנערכה במונטריאול, קנדה ביולי 2005 סיימה פוטק במקום חמישי במשחה ל-400 מטר חופשי בתוצאה של 4:08.06 דקות, המנצחת במשחה זה הייתה מנודו (4:06.44 דקות), במקום חמישי במשחה ל-800 מטר חופשי בתוצאה של 8:34.40 דקות, המנצחת הייתה קייט זיגלר מארצות הברית (8:25.31 דקות) ובמקום 11 במשחה ל-200 מטר חופשי בתוצאה של 1:59.41 דקות.

באוניברסיאדה שנערכה באיזמיר טורקיה באוגוסט אותה שנה זכתה פוטק במדליית זהב במשחה ל-400 מטר חופשי בתוצאה של 4:10.88 דקות ובמדליית ארד במשחה ל-800 מטר חופשי בתוצאה של 8:33.33 דקות.

באליפות אירופה בשחייה שנערכה בבודפשט, הונגריה בשנת 2006 סיימה פוטק במקום חמישי במשחה ל-400 מטר חופשי בתוצאה של 4:09.17 דקות, במקום שישי במשחה ל-200 מטר חופשי בתוצאה של 1:59.40 דקות, במקום שישי במשחה ל-800 מטר חופשי בתוצאה של 8:36.30 דקות ובמקום עשירי במשחה ל-4x200 מטר חופשי בתוצאה של 8:12.98 דקות.

באליפות העולם בשחיה שנערכה במלבורן, אוסטרליה בשנת 2007 סיימה פוטק במקום 15 במשחה ל-400 מטר חופשי בתוצאה של 4:11.83 דקות, במקום 15 במשחה ל-800 מטר חופשי בתוצאה של 8:38.78 דקות, במקום 17 במשחה ל-200 מטר חופשי בתוצאה של 2:00.05 דקות ובמקום 16 במשחה שליחות 4x200 מטר חופשי בתוצאה של 8:18.35 דקות.

באליפות אירופה בשחייה שנערכה באיינדהובן, הולנד במרץ 2008 זכתה פוטק במדליית כסף במשחה ל-200 מטר חופשי בתוצאה של 1:57.47 דקות, ובשתי מדליות ארד במשחה ל-400 מטר חופשי בתוצאה של 4:05.62 דקות ובמשחה ל-800 מטר חופשי בתוצאה של 8:25.28 דקות ובמקום תשיעי במשחה ל-1500 מטר חופשי בתוצאה של 16:44.79 דקות, בשלב המוקדמות היא דורגה שביעית אך היא נמחקה מהשתתפות בשלב הגמר.

באולימפיאדת בייג'ינג (2008) סיימה פוטק במקום חמישי במשחה ל-200 מטר חופשי בתוצאה של 1:56.87 דקות ולא הצליחה להגן על תוארה, המנצחת במשחה הייתה פלגריני שקבעה שיא עולם חדש של 1:54.82 דקות. בנוסף, היא סיימה במקום רביעי במשחה ל-800 מטר חופשי בתוצאה של 8:23.11 דקות, 8 מאיות השנייה ממדליית ארד, המנצחת במשחה הייתה רבקה אדלינגטון מבריטניה שקבעה שיא עולם חדש של 8:14.10 דקות, שיפור לשיא הוותיק ביותר שהיה קיים, שיאה של ג'נט אוונס מארצות הברית (8:16.22 דקות) ומקום שישי במשחה ל-400 מטר חופשי בתוצאה של 4:04.66 דקות, המנצחת במשחה זה הייתה שוב אדלינגטון (4:03.22 דקות).

באליפות צרפת הפתוחה בשחייה שנערכה במונפלייה באפריל 2009 קבעה פוטק את שיאיה האישיים במשחה ל-800 מטר חופשי תוצאה של 8:16.70 דקות ובמשחה ל-1500 מטר חופשי תוצאה של 15:52.37 דקות.

באליפות העולם בשחייה שנערכה ברומא, איטליה בשנת 2009 זכתה פוטק במדליית ארד במשחה ל-1500 מטר חופשי בתוצאה של 15:55.63 דקות, אחרי אלסיה פיליפי מאיטליה (15:44.93 דקות) ולוטה פריס מדנמרק (15:46.30 דקות). בנוסף, היא סיימה במקום חמישי במשחה ל-800 מטר חופשי בתוצאה של 8:20.44 דקות, המנצחת במשחה הייתה פריס (8:15.92 דקות) ובמקום שישי במשחה ל-400 מטר חופשי בתוצאה של 4:03.41 דקות, המנצחת הייתה פלגריני שקבעה שיא עולם חדש של 3:59.15 דקות.

באליפות אירופה בשחייה שנערכה בבודפשט, בשנת 2010 סיימה פוטק במקום רביעי במשחה ל-400 מטר חופשי בתוצאה של 4:07.81 דקות, במקום רביעי במשחה ל-1500 מטר חופשי בתוצאה של 16:17.67 דקות ובמקום חמישי במשחה ל-800 מטר חופשי בתוצאה של 8:26.81 דקות.

 קישורים חיצוניים 



 קמליה פוטק , באתר Sports123 

קטגוריה:שחייניות רומניות
קטגוריה:שחייניות חופשי
קטגוריה:אלופות אולימפיות: שחייניות
קטגוריה:אלופות האוניברסיאדה: שחייניות
קטגוריה:שחייניות באולימפיאדת סידני (2000)
קטגוריה:שחייניות באולימפיאדת אתונה (2004)
קטגוריה:שחייניות באולימפיאדת בייג'ינג (2008)
קטגוריה:שחייניות באולימפיאדת לונדון (2012)
קטגוריה:בראילה: אישים
קטגוריה:אלופות אולימפיות מרומניה
קטגוריה:רומניות שנולדו ב-1982